TABIIY GAZ YETKAZIB BERISh VA UNING UChUN HISOB-KITOB QILISh TIZIMINI TAKOMILLAShTIRISh TOʻGʻRISIDA
(resolution, 2006-10-09)

Kommunal xoʻjaligini isloh qilishni faollashtirish, aholi tomonidan gaz sarflanishini tartibga solish va yetkazib berilgan tabiiy gaz uchun hisob-kitob qilish tizimini takomillashtirish maqsadida Vazirlar Mahkamasi qaror qiladi: 1. Belgilab qoʻyilsinki, isteʼmolchilarning barcha toifalariga gaz sotish “Oʻztransgaz” aksiyadorlik kompaniyasi bilan topshiriq shartnomasiga koʻra “Oʻztransgaz” aksiyadorlik kompaniyasining hududlararo unitar korxonalari tomonidan amalga oshiriladi. “Oʻztransgaz” aksiyadorlik kompaniyasining hududlararo unitar korxonalari gaz sarfini hisobga olish priborlariga ega boʻlmagan ulgurji isteʼmolchilar bilan tabiiy gaz yetkazib berish yuzasidan shartnomalar tuzmasinlar. 2. Belgilansinki, olingan tabiiy gaz uchun “Oʻztransgaz” aksiyadorlik kompaniyasining hududlararo unitar korxonalari bilan hisob-kitoblar: ulgurji isteʼmolchilar tomonidan ulgurji isteʼmolchilar uchun belgilangan amaldagi tarif boʻyicha; chakana isteʼmolchilar (aholi) tomonidan amaldagi chakana tarif boʻyicha amalga oshiriladi. 3. “Oʻzbekneftgaz” milliy xolding kompaniyasi va Oʻzbekiston “Oʻzkommunxizmat” agentligi tabiiy gaz berish va uzatishga tariflar hisob-kitobini kelishish uchun oʻn kun muddatda Moliya vazirligiga taqdim etsin. 4. Oʻzbekiston Respublikasi Kommunal xizmat koʻrsatish vazirligi gaz taqsimlash stansiyalari bilan isteʼmolchilar oraligʻidagi gaz tarmoqlarini belgilangan tartibda 1-ilovaga muvofiq korxonalar va tashkilotlar balansiga bersin. Oʻzbekiston Respublikasi Energetika vazirligi, “Oʻzkimyosanoat” uyushmasi, “Oʻzqurilishmateriallari” kompaniyasi koʻrsatib oʻtilgan korxonalar va tashkilotlar balansiga berilayotgan gaz tarmoqlaridan “Oʻzbekiston Respublikasi gaz xoʻjaligida xavfsizlik qoidalari”ga muvofiq ishonchli foydalanilishini taʼminlasinlar. 6. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari hududiy kommunal-foydalanish birlashmalari huzurida suv va gazni hisobga olish priborlarini oʻrnatish boʻyicha xoʻjalik hisobidagi ixtisoslashtirilgan xizmatlar tashkil etsinlar. 10. Oʻzbekiston Respublikasi Moliya vazirligi “Oʻzbekneftgaz” milliy xolding kompaniyasi bilan birgalikda bir oy muddatda: 4-ilovada koʻrsatilgan isteʼmolchilarning gaz yetkazib beruvchi oldidagi muddati oʻtkazib yuborilgan qarzlarini hisobga olish va toʻlash mexanizmini; ulgurji isteʼmolchilar va aholi tomonidan gazning mavsumlar boʻyicha bir maromda isteʼmol qilinmasligi tufayli paydo boʻladigan qarzlarni tabaqalashtirilgan narxlar boʻyicha qoplash mexanizmini ishlab chiqsin va tasdiqlash uchun Oʻzbekiston Respublikasi Vazirlar Mahkamasiga kiritsin. 11. “Oʻzbekneftgaz” milliy xolding kompaniyasi va Oʻzbekiston Respublikasi Kommunal xizmat koʻrsatish vazirligi xoʻjalik hisobidagi “Boshkommungaz” bosh boshqarmasi gaz sotuvchi tashkilotlarining va “Oʻztransgaz” aksiyadorlik kompaniyasining ulgurji isteʼmolchilar boʻyicha 1999-yil 1-sentabrdagi holatiga koʻra debitorlik va kreditorlik qarzlarini bir oy muddatda xatlovdan oʻtkazsin hamda qonun hujjatlarida belgilangan tartibda 1999-yil 1-noyabrgacha qabul qilish-topshirishni amalga oshirsin. 12. Oʻzbekiston Respublikasi Makroiqtisodiyot va statistika vazirligi, Adliya vazirligi, Kommunal xizmat koʻrsatish vazirligi, “Oʻzbekneftgaz” milliy xolding kompaniyasi boshqa manfaatdor vazirliklar va idoralar bilan birgalikda bir oy muddatda: Oʻzbekiston neft mahsulotlari va gazdan foydalanilishini nazorat qilish davlat inspeksiyasi (“Oʻzneftgazinspeksiya”) toʻgʻrisidagi Nizomni, bunda uning bevosita Vazirlar Mahkamasiga boʻysunishi nazarda tutilsin; Oʻzbekiston Respublikasi ulgurji isteʼmolchilari va aholiga gaz yetkazib berish qoidalarini tayyorlasinlar va tasdiqlash uchun belgilangan tartibda Vazirlar Mahkamasiga kiritsinlar. 13. Oʻzbekiston Respublikasi Vazirlar Mahkamasining “Gaz sarfini hisobga olish asboblari (gaz sarfi hisoblagichlari) mavjud boʻlmaganda Oʻzbekiston Respublikasi aholisiga sotiladigan tabiiy gaz sarfi normalari toʻgʻrisida” 1993-yil 25-maydagi 249-son qarori oʻz kuchini yoʻqotgan deb hisoblansin. 14. Adliya vazirligi Oʻzbekiston Respublikasining amaldagi qonun hujjatlariga mazkur qarordan kelib chiquvchi tegishli oʻzgartirishlar kiritishga doir takliflar kiritsin. 15. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.